laion/Wikipedia-Exotic huggingface dataset:
קרבות כיבוש החרמון

האם התכוונתם ל... כיבוש החרמון (1967) – כיבוש החרמון על ידי צה"ל במלחמת ששת הימים הכיבוש הסורי של החרמון – הכיבוש הסורי ביום הראשון של מלחמת יום הכיפורים הניסיון הישראלי הראשון לכיבוש החרמון במלחמת יום הכיפורים – ניסיון כושל של צה"ל לכבוש בחזרה את החרמון מבצע קינוח – כיבוש החרמון על ידי צה"ל בסוף מלחמת יום הכיפורים הקרבות על שיא החרמון – קרבות על שיא החרמון במשך כחודשיים מתחילת אפריל ועד ל-31 במאי 1974 על רקע המשא והמתן בין סוריה לישראל להפרדת כוחות בגבולות חדשים.
אל-עובור

אל-עובור (בערבית: العبور, תעתיק מדויק: אלעבור) היא עיר במחוז אל-קליוביה שבמצרים, המהווה חלק מהמטרופולין של קהיר. העיר נוסדה בשנת 1982 ושמה נגזר מהשם שהוענק לצליחת תעלת סואץ בידי צבא מצרים במלחמת יום הכיפורים כחלק ממבצע בדר בשנת 1973. על פי אומדן רשמי מתאריך 1 ביולי 2023, התגוררו בעיר 142,955 בני אדם. מדיה וקבצים בנושא אל-עובור בוויקישיתוף אל-עובור, ברשת החברתית פייסבוק Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de ערך זה הוא קצרמר בנושא יישובים במצרים. אתם מוזמנים לתרום לוויקיפדיה ולהרחיב אותו.
אבו בכר אלבאקלאני

אבו בכר אלבאקלאני (בערבית: ابو بكر الباقلاني, 950 - 1013) היה תאולוג מוסלמי סוני אשערי, פוסק הלכה מהאסכולה המאלכית, ולוגיקן. שמו המלא הוא אבו בכר מחמד בן אלטיב אלבאקלאני (בערבית: أبو بكر محمد بن الطيب الباقلاني), והוא ידוע גם כאלבאקלאני, ובתואר הכבוד אימאם אלבאקלאני. נודע כבעל יכולת רטורית מיוחדת, וכנואם מקצועי. זכה במהלך חייו לתארים כגון: השומר של האסלאם, הפה של האומה, עמוד האמונה, והשייח' של הסונה. נולד בבצרה בשנת 950, אך העביר את רוב חייו בבגדאד, שם הוא למד תאולוגיה אסלאמית מפי גדולי החכמים מהאסכולה האשערית. כמו כן, הוא למד הלכה אצל מורים מהאסכולה המאלכית. בבגדאד הוא מונה לתפקיד של קאדי. אלבאקלאני הפך במהלך חייו למרצה מפורסם, ולקח חלק בוויכוחים פומביים עם אנשי הדעת הידועים של זמנו. לאחר שצבר השכלה רבה בתחום התאולוגיה האסלאמית ופיתח היטב את כישוריו הרטוריים, מונה אלבאקלאני לשגריר מטעם הח'ליפה, ויצא לדון בענייני דת עם חכמי הדת הנוצרים הביזנטים בקונסטנטינופול. אלבאקלאני נפטר בשנת 1013. האימאם אלבאקלאני קידם במהלך חייו את משנתו והגותו של האימאם אבו אל-חסן אל-אשערי, ובין השאר קידם את התפיסה המסורתית שהקוראן אינו נברא, ואת האמונה שהמאמינים יכולים לראות את אללה בעולם הבא. אלבאלקאני השאיר מאחוריו כ-52 ספרים אשר נחשבים ליצירות מופת קלאסיות בתחום פרשנות הקוראן בפרט, והסברת האסלאם בכלל. אחד מספריו נקרא בשם אעג'אז אל-קוראן (בערבית: إعجاز القرآن "פלא ייחודיותו של הקוראן") שבו טען כי הקוראן פרץ דרך בסוגות הספרותיות על ידי יצירת ז'אנר ביטוי חדש, שאינו נכנס לקטגוריות הספרותיות האנושיות. אבן תיימיה הכריז על אלבאקלאני: "הטוב שבאנשי הכלאם האשערים, אשר לא היו ולא יהיו לו מתחרים". אסלאם מוסלמים אשעריה האסכולה המאלכית שריעה כלאם Islamic Philosophy and Theology, Edinburgh University Press, 1985 Adang, Camilla., Muslim writers on Judaism and the Hebrew Bible : from Ibn Rabban to Ibn Hazm, New York: E.J. Brill, 1996 Encyclopedia of Islam and the Muslim world, New York: Macmillan Reference USA, 2004 Thomas, David (David Richard), 1948-, Christian doctrines in Islamic theology, Leiden: Brill, 2008 Abu Bakr al-BAQILLANI, www.muslimphilosophy.com Abû Bakr Ibn At Tayyib Al Bâqillânî, at-tawhid (בצרפתית)
רבי אלעזר

רבי אלעזר הוא כינוים של מספר רבנים. שניים שכונו "רבי אלעזר" ללא תוספות הם התנא רבי אלעזר בן שמוע שכונה כך במשניות ובברייתות, והאמורא רבי אלעזר בן פדת שכונה כך בתלמוד. להלן רשימה מורחבת לפי תקופות בהיסטוריה היהודית. האם התכוונתם ל... בתקופת בית שני רבי אלעזר בן חרסום – היה כהן גדול בתקופת בית המקדש השני, נודע בהתמדתו בלימוד תורה ובעושרו הרב בתקופת התַּנָּאִים (מסודרים לפי דורות) רבי אלעזר בן פרטא (המאה ה-2) – היה תנא בדור הראשון. נכדו, תנא הנקרא באותו שם, חי בדור השלישי של התנאים רבי אלעזר בן ערך (המאה ה-1 עד ה-2) – היה תנא בדור השני, תלמידו של רבן יוחנן בן זכאי רבי אלעזר בן עזריה (המאה ה-1 עד ה-2) – היה תנא בדור השלישי, כיהן תקופה מסוימת כנשיא הסנהדרין במקום רבן גמליאל דיבנה ולאחר מכן יחד עמו רבי אלעזר חסמא (המאה ה-1 עד ה-2) – היה תנא בדור השלישי, מתלמידיו החשובים של רבי עקיבא רבי אלעזר המודעי (נולד במאה ה-2) – היה תנא בדור השלישי בתקופת רבי עקיבא רבי אלעזר בן שמוע (נקרא "רבי אלעזר" במשניות ובברייתות; בן המאה ה-2) – היה תנא בדור הרביעי, מתלמידי רבי עקיבא רבי אלעזר ברבי שמעון (נולד במאה ה-2) – היה תנא בדור החמישי, בן תקופתו וידידו של רבי יהודה הנשיא. בנו של רבי שמעון בר יוחאי וחתנו של רבי שמעון בן יוסי רבי אלעזר הקפר (המאה ה-2) – היה תנא בדור החמישי, ידידו של רבי יהודה הנשיא רבי אלעזר בן רבי יוסי (המאה ה-2) – היה תנא בדור החמישי, בנו של התנא רבי יוסי (בן חלפתא) ומתלמידיו של רבי שמעון בר יוחאי רבי אלעזר ברבי צדוק (נקרא גם "רבי אליעזר") – היה תנא, כהן, בנו של רבי צדוק, מוזכר במשנה פעמים רבות אך תולדות חייו לוטות בערפל אחרים (מסודרים כרונולוגית) רבי אלעזר בן פדת (המאה ה-2 עד 279; נקרא "רבי אלעזר" בתלמוד) – היה אמורא ארץ ישראלי בדור השלישי רבי אלעזר בירבי קליר (גם "קיליר" או "הקליר"; המאה ה-6 עד ה-7) – היה פייטן ארץ ישראלי ומחשובי הפייטנים הקלאסיים אלעזר (פירושונים)
אליפות העולם בשחמט 1998 (פיד"ה)

אליפות העולם בשחמט 1998 הייתה תחרות שאורגנה על ידי פיד"ה. בשלב הסופי אלוף העולם, אנטולי קרפוב, ניצח בדו-קרב את וישוואנתן אנאנד. בשנת 1997 נשיא פיד"ה קירסאן איליומז'ינוב הציע מתכונת חדשה לאליפות העולם בשחמט. לפי המתכונת החדשה כל התחרות יהיה בשיטת פלייאוף בהשתתפות מספר רב של שחמטאים. בסיבובים הראשונים היה מתוכנן מפגש כפול. אם לא הייתה הכרעה היה יום משחקים נוסף בו השחמטאים ישחקו משחקים מהירים עם זמן מוגבל. בנוסף לכך, במטרה לסיים את הפיצול הקיים כאשר אנטולי קרפוב וגארי קספרוב היו בעלי תואר "אלוף העולם", הם היו יכולים להתחיל את התחרות משלב חצי הגמר. מכיוון שקספרוב לא היה מעוניין להשתתף בתחרות במתכונת זו, קרפוב העפיל ישירות למשחק על התואר. רוסיה ולדימיר קראמניק, 2770 - סירב להשתתף עקב העפלה של קרפוב ישירות לדו-קרב על התואר הודו וישוואנתן אנאנד, 2765 - הפסיד במשחק על התואר רוסיה אנטולי קרפוב, 2745 - אלוף העולם המכהן, ניצח בתחרות בולגריה וסלין טופלוב, 2745 - הודח בסיבוב השני אוקראינה וסילי איוונצ'וק, 2725 - הודח בסיבוב השני סלובניה אלכסנדר בליאבסקי, 2710 - הודח בסיבוב הרביעי ספרד אלכסיי שירוב, 2700 - הודח ברבע הגמר ישראל בוריס גלפנד, 2700 - הודח בחצי הגמר אנגליה מייקל אדמס, 2680 - הודח בגמר במשחק על הזכות לשחק נגד קרפוב רוסיה ולרי סלוב, 2680 - לא השתתף התחרות נערכה בחרונינגן, שבהולנד במהלך בדצמבר 1997. בוריס גלפנד דורג במקום מס' 8 והודח בחצי הגמר. בוריס אלתרמן דורג במקום מס' 44 והודח בסיבוב השני. אמיל סוטובסקי דוג במקום מס' 59, אך לא הגיע לתחרות. המפגש נערך בלוזאן. הוא היה במתכונת של 6 משחקים. אם לא הייתה הכרעה המנצח היה נקבע בשני סיבובים של שחמט מהיר. אנטולי קרפוב ניצח את וישוואנתן אנאנד והמשיך לכהן כאלוף העולם בשחמט. משחקי הדו-קרב, באתר צ'סגיימס (באנגלית)
סכוליה

סְכוֹלְיָה (ביחיד: סכוֹליוֹן, מיוונית עתיקה: σχόλιον‏, scholion = הערות שוליים, פירוש) הוא כינוי למקבצי הערות, פירושים וגלוסות (אנ') שנכתבו בשולי כתבי היד של יצירות קלאסיות, או כתוספת להן, בידי מדקדקים ומפרשים מהתקופה הקלאסית. הסכוליה החלו כהערות דקדוקיות קצרות, והתפתחו לכדי פירושים של ממש, שנספחו לכתבי היד של היצירה המקורית. הסכוליה הידועות ביותר הן אלו שנכתבו על האיליאדה, כגון זו שנמצאה בכתב היד "Venetus A" (אנ') מהמאה ה-10, המכילה הערות שמקורן במדקדק החשוב אריסטרכוס מסמותרקי, שהיה הספרן של ספריית אלכסנדריה במאה ה-2 לפנה"ס. במדעי היהדות מקובל לכנות בשם "סכוליון" את הפירוש היהודי העתיק למגילת תענית, שזמנו ככל הנראה משלהי תקופת התלמוד, אם כי הן זמנו והן מקורו שנויים במחלוקת. הערות, דף שער בספרייה הלאומית המילה "סכוליון" עצמה מופיעה לראשונה דווקא בטקסט לטיני, במכתבו של קיקרו לידידו אטיקוס מהמאה ה-1 לפנה"ס. במכתב (Cic. Att. 16.7.3) מצטט קיקרו את דרישתו של ידידו, אטיקוס, שישלח לו "σχόλιον" של פעולותיו, ונחלקו הדעות באשר למובן המקורי של הביטוי (ראו המערכת, ‏הערת הבהרה לגבי המונח, קתרסיס ) ורד נעם, מגילת תענית - הנוסחים, פשרם ותולדותיהם בצירוף מהדורה בקורתית, ירושלים: הוצאת יד בן צבי, תשס"ד, עמ' 22.
Us

Us (בעברית: אנחנו) הוא סינגל שהוקלט על ידי הזמרת והשחקנית האמריקאית, ג'ניפר לופז. השיר יצא לאור ב-2 בפברואר 2018, תחת חסותה של חברת התקליטים אפיק רקורדס, כסינגל שלא מתוך אלבום. במרץ 2017 חשפה לופז כי היא הייתה באולפן עם די ג'יי סקרילקס והמפיק פו בר והעלתה סרטון לחשבון האינסטגרם שלה בו שומעים קטע מהשיר. השיר הוא שיר דאנס פופ שנכתב והופק על ידי די ג'יי סקרילקס ופו בר. מבחינה לירית לופז חשפה כי השיר מדבר על היחסים שלה עם שחקן הבייסבול אלכס רודריגז. השיר מבוצע בסולם מינור G, וקצב של 124 ביטים לדקה. יו מק'נטייר מ-"Fuse" תיארה את ההפקה של השיר כ-"מוזרה ומפתה בעת ובעונה אחת", ואף הוסיפה כי: "בניגוד לרבים ממאמצי הפופ האחרונים שלה, השירה של לופז עולה בהרבה על המוזיקה, ויש לזה פוטנציאל בסופו של דבר להיות אחד הלהיטים הגדולים שלה, 'Us' מגדיר את הקריירה שלה שעדיין מרגישה רעננה מאוד עם חשיבה קדימה, זה פופ, זה דאנס, זה מושפע לטינית, זו ג'יי לו!". מייק ניד מה-"Idolator" שיבח את השיר, וכינה אותו כ-"שיר חזק המכיל בתוכו הפקה לוהטת", ו-"שיר פופ עכשווי", ואף השווה אותו לשירה "On the Floor", משנת, 2011. על מנת לקדם את השיר הופיעה איתו לופז בפסטיבל "Calibash", ובנוסף בהופעת קדם הסופרבול. סרטון השיר "Us" באתר יוטיוב "Jennifer Lopez Drops Skrillex & Poo Bear-Produced New Single 'Us': Listen". Billboard. נבדק ב-2018-03-11. "Jennifer Lopez delivers 'Us' produced by Skrillex and Poo Bear". Dancing Astronaut (באנגלית אמריקאית). 2018-02-01. נבדק ב-2018-03-11. "Jennifer Lopez Performs Live Debut of Skrillex Collab 'Us,' Tributes Prince at Dazzling Pre-Super Bowl Show". Billboard. נבדק ב-2018-03-11. "JENNIFER LOPEZ - Us Chords and Lyrics". ChordZone.org. נבדק ב-2018-03-11. Spot On Track - The Spotify Tracker, www.spotontrack.com (באנגלית) "Jennifer Lopez Returns To Dance-Pop With New English Single 'Us': Listen". Fuse. נבדק ב-2018-03-11.
א-תאבעון

התאבִּעוּן (נהגה גם: א-תאבעון; בערבית: التابعون) הם דמויות אסלאמיות שלא פגשו את הנביא מוחמד, וחיו בתקופה מאוחרת יותר לאחר מותו (במאה הראשונה ובמאה השנייה להג'רה) או חיו בתקופתו אך לא ראו אותו. למרות שהתאבעון קיבלו על עצמם את דת האסלאם לאחר מות הנביא, היה להם תפקיד משמעותי: הם למדו את החדית' מן הצחאבה ולימדו אותו לאחרים. הם חיו בדיוק על פי המסורות ואורח החיים (סונה) של הנביא מוחמד. לפי הגדרת אבן חג'ר: תאבעי הוא מי שפגש באחד מחברי הנביא. לפי הגדרת אבן א-צלאח: תאבעי הוא מי שהתלווה לאחד מאנשי הצחאבה, ומספיק שהוא שמע או פגש פעם אחד מאנשי הצחאבה. התאבעון שייכים לגל השני של מוסלמים שקיבלו את הדת והידע שלהם מהצחאבה, והלכו בעקבותיהם כנושאי שליחות האסלאם. התאבעון דבקו בצחאבה כדי ללמוד מהם את הקוראן, החדית' והשריעה. הם גם שימשו כחוליה המקשרת בין הצחאבה לבין הדור הבא של המלומדים שעיצבו את האסכולות השונות. על פי חלק מהפרשנויות, הם הוזכרו בפסוק הקוראני ”ואת ראשי ושרי העוזבים את בתיהם למען עזרך ואת ההולכים בדרכם הטובה רצה אל, והם יתענגו בו; להם הכין גנות ובתוכם נחלי מים, ועד עולמי עד ישבו שם. מה גדול הששון הזה!” הפסוק כלל שבחים רבים מאלוהים לשני המחנות הראשונים ואלה אשר הלכו בעקבותיהם, אמר אלוהים שהוא מרוצה מהם והם מרוצים. סחיח אל-בוח'ארי ומוסלם סיפרו כי עמרן בן חוסיין אמר: שליח אללה מוחמד עליו השלום אמר (הטובים ביותר מהאנשים אלה שחיו בתקופה שלי, ואחריהם התקופה שאחריהם ואחריהם התקופה שאחריהם) במהלך חייו, הנביא מוחמד לא ביקש ולא אישר לאף אחד מהצחאבה לתעד ולכתוב את החדית'ים שלו. גם בתקופת הצחאבה לא הועלו החדית'ים על הכתב. כאשר הגיע לשלטון הח'ליפה עומר בן עבד אלעזיז, הוא צווה שיאספו את כל החדית'ים, וזאת לאחר שהתאבעין הספיקו כבר לשמוע ולדעת בעל פה את כל החדית'ים מפיהם של הצחאבה. עומר בן עבד אלעזיז לא הסתפק באיסוף וכתיבת החדיתים אלא הוציא הוראה שכל המלומדים ילמדו חדית'ים במסגדים. בתקופת התאבעין נעשו מאמצים רבים בסיפור החדת'ים והסונה. בתקופת התאבעין כתיבת החדית'ים קבלה תאוצה רבה מאוד ובקנה מידה רחבה יותר מאשר בתקופת הצחאבה. ספרים שנכתבו בעידן התאבעין עד אין ספור, וד"ר מוחמד מוסטפא אל-אעד'מי מזכיר חלק גדול מהן: כתבי יד סעיד בן ג'וביר תלמידו של אבן עבאס. כתבי יד בשיר בן נהיק, שנכתב על ידי אבו הוראיירה ואחרים. כתבי יד מג'אהיד בן ג'בר תלמידו של אבן עבאס. כתבי יד אבו זוביר מוחמד בן מוסלמי בן תדרס אלמקי תלמידו ג'אבר בן עבדאללה, מספר עותק שלו ושל אחרים. כתבי יד זיד בן אבי אניסה אל רהאווי. כתבי יד אבי- קלאבה שהמליץ עליה לאחר מותו איוב אל-סוח'טיאני. כתבי יד איוב אבן אבי תמימה אל - סוח'טיאני. כתבי יד הישאם בן ערוה בן זוביר. כתבי יד חמאם בן מונבה, מאבו הוראיירה יתרצה ממנו אללה. עמרו בן עות'מאן al-forqan סורת א-תובה, פס' 100, תרגום רקנדורף.
אנדראה קונטי

אנדראה קונטי (באיטלקית: Andrea Conti; נולד ב-2 במרץ 1994) הוא כדורגלן איטלקי המשחק בעמדת המגן הימני בסמפדוריה. קונטי נולד בעיר לקו שבמחוז לומברדיה שבאיטליה. בשנת 2002 נבחן בשורות מילאן ואף הותיר רושם טוב, אולם לא הצטרף לנוער של הקבוצה עקב ריחוק מחנה האימונים מביתו. הוא קיבל גם הצעה מהיריבה העירונית, אינטר, אך בסופו של דבר הצטרף לאקדמיית הנוער של אטאלנטה. בחודש יולי 2013 הושאל קונטי לקבוצת פרוג'ה מהליגה השלישית באיטליה. הוא ערך את הופעת הבכורה שלו בהרכב הקבוצה ב-4 באוגוסט בהפסד הבית 0–1 לקבוצת סבונה במסגרת הגביע האיטלקי. הוא ערך את הופעת הבכורה שלו בליגה חודש לאחר מכן בתיקו 2-2 מול נוצ'רה. בעונה הבודדת שבה שיחק בשורות הקבוצה הספיק לרשום 17 הופעות ליגה, וסייע לקבוצתו להעפיל לליגה השנייה בחשיבותה, הסרייה ב'. ב-10 ביולי 2014 הושאל לווירטוס לנצ'יאנו. בקבוצה רשם 24 הופעות כשקבוצתו סיימה במקום ה-14 מתוך 22. בקיץ 2015 הוא שב לאטלנטה ונכלל בהרכב של משחקי הקבוצה. ב-30 בספטמבר 2015 חתם על הארכת חוזה עד ליולי 2019. את הופעת הבכורה שלו באטלנטה ערך ב-2 בדצמבר בהפסד 1–3 לאודינזה במסגרת הגביע האיטלקי. את הופעת הבכורה שלו בסרייה א' ערך חודש לאחר מכן בהפסד 1–2 לאותה אודינזה. את שערו הראשון כבש ב-3 בפברואר, בניצחון 1–2 על הלאס ורונה. בעונת 2016/2017 כבש שמונה שערים ב-32 הופעות ליגה. ב-7 ביולי 2017 הצטרף למילאן תמורת כ-24 מיליון אירו. את הופעת הבכורה שלו ערך עשרים ימים לאחר מכן כאשר נכנס כמחליפו של איניאציו אבאטה במשחק הכנה לקראת העונה החדשה מול CSU קראיובה. את הופעת הליגה הראשונה שלו רשם בניצחון 0–3 על קרוטונה. ב-15 בספטמבר נפצע ברצועה הצולבת הקדמית וזמן ההתאוששות שלו הוערך בחצי שנה. ב-21 בינואר 2021 הושאל לפארמה עד לסוף העונה. ב-10 בינואר 2022 חתם בסמפדוריה. בחודש אוגוסט 2017 זומן קונטי לראשונה על ידי מאמן הנבחרת הבוגרת, ג'יאן פיירו ונטורה, לצמד משחקים נגד נבחרת ספרד ב-2 בספטמבר ונבחרת ישראל ב-5 בספטמבר במסגרת מוקדמות מונדיאל 2018. את הופעת הבכורה שלו במדים הלאומיים ערך במשחק הניצחון 0–1 על נבחרת ישראל, אך הוחלף על ידי דוידה זפאקוסטה, עקב פציעה. מדיה וקבצים בנושא אנדראה קונטי בוויקישיתוף אנדראה קונטי, באתר Transfermarkt אנדראה קונטי, באתר Soccerway אנדראה קונטי, באתר WorldFootball.net אנדראה קונטי, באתר National Football Teams אנדראה קונטי, באתר FootballDatabase.eu הפרופיל של קונטי, באתר הרשמי של מילאן קונטי הושאל לפרוג'ה קונטי חותם על הארכת חוזה באטלנטה קונטי משלים את המעבר למילאן
הר אלכסנדר

הר אלכסנדר הוא פסגתו של רכס אמיר המצוי בצפון-מערב השומרון בין מישור החוף לעמק יזרעאל. גובהו של ההר 518 מטר מעל פני הים. על פסגת ההר ניצבים בית תפילה מוסלמי וקברו של שייח' איסכנדר. לכן ההר נקרא גם ג'בל שייח' איסכנדר והר אלכסנדר בעברית על שמו. חוקרי הקרן הבריטית לחקר ארץ ישראל שביקרו במקום בשלהי המאה ה-19 כתבו כי קאדי מקומי העיד כי שייח' איסכנדר היה אחד ממלכי בני ישראל, אולם אחרים טענו כי שייח' איסכנדר הוא אלכסנדר הגדול. בנוסף לבית התפילה וקבר השייח', מוצב על הפסגה מיכל מים עבור השכונות הגבוהות של העיר הסמוכה אום אל-פחם. באזור ההר מספר גדול של כפרים ערביים וחלק גדול ממדרונותיו מכוסים מטעי זית נרחבים בשל הקרקע הרכה והפורייה שלו. פסגת ההר מאפשרת תצפית לכל רוחות השמיים: צפונה על אזור הכרמל, רמת מנשה וגבעת אלונים. מזרחה על הרי נצרת, הר תבור, עמק יזרעאל, רמות הגליל התחתון, הגלבוע והגלעד. דרומה על צפון השומרון ואזור ג'נין. מערבה על מישור החוף. עד למלחמת ששת הימים עבר קו שביתת נשק לאורך כיפת הרכס. להר צורת כיפה המורכבת רובה מאבן גיר מתקופת הקנומן-טורון ובמרכזה מסלעים קשים של הקנומן התיכון ומורם מעל לקימור הכיפה. שולי ההתרוממות מסומנים על ידי נביעות של לבה וטוף וולקני. הצמחייה באזור ההר מורכבת בעיקר מאלון מצוי (40%), בר-זית בינוני (27%) ואלה ארצישראלית (8%). מצויים גם עצים נוספים במינון נמוך יחסית. בשכבת השיחים מצויה אלת המסטיק (75%) עם מעט אשחר ארצישראלי וקידה שעירה. במורדות ההר לכיוון נחל עירון יש כיסוי ניכר של אלון התבור. יהודה קרמון, ארץ ישראל, גיאוגרפיה של הארץ ואזוריה, יבנה, 1980, עמ' 220 Conder & Kitchener, 1882, SWP II, p. 73 אנציקלופדיה מפה, כרך 1, מפה-מיפוי, 2000, עמ' 40 מדריך ישראל החדש - שומרון ובקעת הירדן, כתר
כאוס קוונטי

כאוס קוונטי הוא ענף של תורת הגלים, בפרט מכניקה קוונטית, העוסק במערכות בהן הדינמיקה של קרניים, הנקבעת מעקרון פרמה (או עקרון הפעולה המינימלית) היא דינמיקה כאוטית. מוקד העניין בתחום הוא להבין כיצד בא הכאוס לידי ביטוי בתכונות המערכת הקוונטית, כמו למשל צפיפות המצבים, המוליכות, והמגנטיזציה. ישנן ארבע גישות עיקריות לטיפול במערכות כאוטיות קוונטיות: הגישה הנומרית הגישה הסמיקלאסית הגישה הדיאגרמטית הגישה הפנומנולוגית הגישה הנומרית מתבססת על חישובים בעזרת המחשב. בעזרתה נתגלה שלעיתים קרובות לפונקציות גל במערכות כאוטיות יש מעין "צלקות" הנמשכות לאורך המסלולים המחזוריים של המערכת הקלאסית לפי הגישה הסמיקלאסית, ניתן לקשר תכונות קוונטיות, כמו אלו שהוזכרו למעלה, למסלולים הקלאסיים של המערכת. הנוסחה המרכזית בגישה זו היא נוסחת העקבה של גוצווילר הקושרת בין צפיפות המצבים הקוונטית והמסלולים המחזוריים הקלאסיים של הקרניים. הגישה הדיאגרמטית דנה בסוג של מערכות כאוטיות לא מסודרות והיא מתבססת על תורת הפרעות שהיא סוג של פיתוח בעוצמת אי-הסדר במערכת. התוצאות העיקריות של גישה זו באו בעיקר לידי ביטוי באפיון תכונות הולכה של מערכות מזוסקופיות בטמפרטורות נמוכות. תיאור פנומנולוגי סטטיסטי של מערכות כאוטיות קוונטיות נעשה בעזרת תורת המטריצות האקראיות שפותחה על ידי דייסון, ויגנר ומטהה לצורך תיאור התכונות הספקטרליות של גרעינים כבדים המעוררים לרמות אנרגיה גבוהות (ראה פיזיקה גרעינית). בפרט, גישה זו נותנת תיאור סטטיסטי של רמות האנרגיה של מערכות כאוטיות. אחת הסיבות שהתחום של כאוס קוונטי משך תשומת לב רבה בשנים האחרונות, היא הקשר שבינו להשערה המפורסמת של רימן. פונקציית זטא של רימן מוגדרת על ידי הסכום:   ζ ( s ) = ∑ n = 1 ∞ 1 n s {\displaystyle \ \zeta (s)=\sum _{n=1}^{\infty }{\frac {1}{n^{s}}}} עבור ℜ s > 1 {\displaystyle \Re s>1} ועל ידי המשכה אנליטית בכל יתר המרחב המרוכב. לפונקציה זו שני סוגי אפסים: אפסים הממוקמים על הציר הממשי של s {\displaystyle s} בנקודות 2-, 4-, 6-, וכן הלאה, ואפסים הממוקמים במה שקרוי "הרצועה הקריטית", 0 < ℜ ( s ) < 1 {\displaystyle 0<\Re (s)<1} . לפי השערת רימן, אפסים אלה ממוקמים כולם על הישר הקריטי: ℜ s = 1 2 {\displaystyle \Re s={\frac {1}{2}}} (לאפסים אלו קוראים האפסים הלא-טריוואליים). הוכחת ההשערה של רימן היא אחד האתגרים הגדולים בתורת המספרים, ואחד הרעיונות בדרך להוכחה הוא למצוא המילטוניאן שהערכים העצמיים שלו הם בדיוק האפסים של הפונקציה. מציאת המלטוניאן כזה תהווה הוכחה של ההשערה. מתברר שאם אכן קיימת מערכת שרמות האנרגיה שלה הם האפסים הלא-טריוואלים של פונקציית זטא אזי היא כנראה מערכת כאוטית. הסיבה לכך היא שההתפלגות הסטיסטית של האפסים זהה להתפלגות הסטסיסטית הנובעת מתורת המטריצות הרנדומית, והיא דומה מאוד, להתפלגות רמות האנרגיה של מערכות כאוטיות. יתרה מזו, ניתן לרשום את פונקציית זטא לאורך הקו הקריטי בצורה זהה לנוסחת העקבה של גוצווילר. מתוך השוואת הנוסחאות אפשר להסיק שאורכי המסלולים המחזורים של המערכת (ללא חזרות) הם בדיוק המספרים הראשוניים, ושהמרחב בעל עקמומיות שלילית קבועה. למרות שעדיין לא נמצא ההמילטוניאן המבוקש, הקשר בין מערכות כאוטיות ופונקציית זטא, הוביל למספר רב של תובנות והשערות חדשות, בפרט לגבי פונקציות L של דיריכלה(אנ'). השערת רימן כאוס קוונטי, באתר MathWorld (באנגלית)
אנה אמליה, דוכסית בראונשווייג-וולפנביטל

אנה אמליה, דוכסית בראונשווייג-וולפנביטל (בגרמנית: Anna Amalia von Braunschweig-Wolfenbüttel;‏ 24 באוקטובר 1739 – 10 באפריל 1807), הייתה בתו של קרל הראשון, דוכס בראונשווייג-וולפנביטל, ואשתו של ארנסט אוגוסט השני, דוכס סקסוניה-ויימאר-אייזנך. אנה אמליה נולדה ב-24 באוקטובר 1739 בעיר וולפנביטל(אנ') שבדוכסות בראונשווייג (ברונסוויק בסקסונית ובשפות אחרות; כיום גרמניה), לקרל הראשון, דוכס בראונשווייג-וולפנביטל ולפיליפינה שרלוטה, נסיכת פרוסיה, בתו של פרידריך וילהלם הראשון, מלך פרוסיה ואחותו של פרידריך הגדול. ב-16 במרץ 1756 התחתנה אנה אמליה עם ארנסט אוגוסט השני, דוכס סקסוניה-ויימאר-אייזנך, ממנו נולדו לה שני ילדים. ב-28 במאי 1758 מת ארנסט אוגוסט, והותיר אחריו את בנם בן השנה קרל אוגוסט, דוכס סקסוניה-ויימאר-אייזנך שעלה לשלטון במקומו. בשל היות בנה קטין, שלטה אנה אמליה כעוצרת הדוכסות עד לבגרותו בשנת 1775. היא ניהלה את ענייני הדוכסות בהגינות וביושרה, וחיזקה את משאביה, על אף תלאות מלחמת שבע השנים שהשתוללה בגרמניה באותה העת. כפטרונית של אמנות וספרות היא תמכה ברבים מהגברים הבולטים ביותר בגרמניה באותה העת, ביניהם יוהאן גוטפריד הרדר, יוהאן וולפגנג פון גתה, פרידריך שילר וחברת התיאטרון(אנ') של אבל זיילר(אנ'), אשר תחת חסותה של אנה אמליה "הפכה למוצלחת ביותר, ולחברת התיאטרון הטובה ביותר בגרמניה באותה עת". כמו כן היא הקימה את ספריית הדוכסית אנה אמליה, המכילה כיום כ-1,000,000 כרכים. בנוסף, היא גם הייתה מלחינה בולטת, ובין יצירותיה החשובות יש סימפוניה לשני אבובים, שני חלילים, שני כינורות ובס-באס (1765), אורטוריה תלת-ממדית (1768), אופרה בשם ארווין ואלמיר (1776), המבוססת על טקסט של גתה, ודיברטימנטו לפסנתר, קלרנית, ויולה, וינצ'לו (בסביבות 1780). בשנת 1807 מתה אנה אמליה, ונקברה בקריפטה המלכותית בוויימאר. ב-16 במרץ 1756 התחתנה אנה אמליה עם ארנסט אוגוסט השני, דוכס סקסוניה-ויימאר-אייזנך, ממנו נולדו לה שני ילדים: קרל אוגוסט, הדוכס הגדול של סקסוניה-ויימאר-אייזנך (1757–1828). פרידריך פרדיננד קונסטנטין, נסיך סקסוניה-ויימאר-אייזנך (1758–1793). מדיה וקבצים בנושא אנה אמליה, דוכסית בראונשווייג-וולפנביטל בוויקישיתוף אנה אמליה, דוכסית בראונשווייג-וולפנביטל, באתר "Find a Grave" (באנגלית) אנה אמליה, דוכסית בראונשווייג-וולפנביטל, באתר MusicBrainz (באנגלית) אנה אמליה, דוכסית בראונשווייג-וולפנביטל, באתר Discogs (באנגלית)
Kh-47M2 קינז'אל

Kh-47M2 קינז'אל (ברוסית: Х-47М2 Кинжал בתרגום: פגיון) הוא טיל אוויר-קרקע בליסטי, שגא-קולי שפותח על ידי רוסיה. לאחר ניסויים מוצלחים הפך הנשק למבצעי והוצב ב-1 בדצמבר 2017 בבסיסי אוויר רוסיים בדרום המדינה. הטיל מוצב על מטוס מיג-31 וסוחוי Su-57 החדש והוא נע במהירות הגבוהה של מאך 10 . הטיל יכול לפגוע במטרות ממרחק של יותר מ-2,000 ק"מ. הטיל נועד לפגוע בספינות מלחמה של ארצות הברית ונאט"ו המהוות איום על מערכות טילים אסטרטגיות בחלק האירופי של רוסיה ולהשמיד את מערכת ההגנה מפני טילים של נאט"ו וספינות הגנה מפני טילים בליסטיים, ועצמים קרקעיים הקרובים לגבולות רוסיה. לכאורה הוא נועד להתגבר על כל מערכות ההגנה האוויריות הידועות או מתוכננות של ארצות הברית, כולל פטריוט MIM-1.0. ב-19 במרץ 2022 במהלך הפלישה הרוסית לאוקראינה, משרד ההגנה של הפדרציה הרוסית הודיע על שימוש בטילים אלה באוקראינה. לפי הדיווח הופצץ מחסן בכפר דליאטין שבמחוז איוואנו-פרנקיבסק, וכתוצאה מכך הושמד מחסן תת-קרקעי גדול של טילים ותחמושת תעופה. זה היה שימוש מבצעי ראשון בטיל. ב-7 במאי 2023 טענו בחיל האוויר האוקראיני שהם הצליחו ליירט קינז'אל באמצעות טיל פטריוט. ב-10 במאי אישרו במחלקת ההגנה של ארצות הברית את דבר ההפלה. זהו היירוט הראשון של טיל הקינז'אל. בהמשך אותו חודש טענו במשרד ההגנה האוקראיני שהם הצליחו ליירט עוד 6 טילי קינז׳אל נוספים. מדיה וקבצים בנושא Kh-47M2 קינז'אל בוויקישיתוף תיעוד: רוסיה משגרת את "הטיל הגרעיני החסין מיירוט" סער הס, טיל בלתי מנוצח, צוללת יום הדין: הארסנל של פוטין, באתר ynet, 4 במרץ 2018 הכוחות המזוינים הרוסים השמידו את מחסן התחמושת התת-קרקעי של הכוחות המזוינים של אוקראינה באמצעות טילים היפר-קוליים "קינז'אל", באתר rambler (ברוסית) רוסיה: שיגרנו טיל על-קולי; דיווח: יותר מ-40 חיילים אוקראינים נהרגו בהפצצה, באתר ynet, 19 במרץ 2022 "הטיל שאי אפשר להפיל" יורט: המכה לפוטין ונקודת התורפה שמעודדת את המערב, באתר ‏מאקו‏, 8 במאי 2023 JOE SABALLA, US Confirms Patriot in Ukraine Shot Down Russian Hypersonic Missile, The Defense Post ציוץ של Defense of Ukraine ברשת החברתית אקס (טוויטר), 16 במאי 2023 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קרחון דרווין (אנטארקטיקה)

קרחון דרווין (באנגלית: Darwin Glacier) הוא קרחון גדול הזורם ממישור הקוטב לכיוון מזרח, בין הרי דרווין, והרי קוק לתוך מדף הקרח רוס שבאנטארקטיקה. מצוקי רוברסטון הם סדרה של מצוקים, בצידו הדרומי של קרחון דרווין, בין קרחון אלי וקרחון גוסיראן. חלקו התחתון של הקרחון מופה על ידי משלחת דיסקברי (שחקרה את אנטארקטיקה בין השנים 1901–1904). הקרחון כולו מופה על ידי המשלחות הניו זילנדיות של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1956–1958). הקרחון, כמו גם הרי דרווין נקרים על שם לנרד דרווין, אשר כיהן כמזכיר של כבוד של החברה הגיאוגרפית המלכותית.  • Ute Christina Herzfeld Atlas of Antarctica: Topographic Maps from Geostatistical Analysis of Satellite Radar Altimeter Data, P 219, P 244 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 297, P 663 מדיה וקבצים בנושא קרחון דרווין בוויקישיתוף קרחון דרווין באתר הסקר הגאולוגי של ארצות הברית קרחון דרווין באתר מרכז המידע האנטארקטי של ממשלת אוסטרליה קרחון דרווין באתר גאזט SCAR של ממשלת אוסטרליה תחזית מזג אוויר עדכנית לקרחון דרווין הנוף הנשקף מקרחון דרווין באתר אוניברסיטת פנסילבניה תצלום מטוס הרקולס נוחת על קרחון דרווין, ותצלום של מחנה מחקר על קרחון דרווין באתר הגאזט האנטארקטי של ממשלת ניו זילנד מידע גאוגרפי והיסטורי מקור שמם של הרי דרווין
קרחון דרווין

האם התכוונתם ל... אנטארקטיקה קרחון דרווין (אנטארקטיקה) – קרחון הזורם למדף הקרח רוס באנטארקטיקה ארצות הברית קרחון דרווין (קליפורניה) – קרחון ברכס סיירה נבדה במדינת קליפורניה שבארצות הברית